Sifu & Tongga

Sifu & Tongga ialah sebuah filem komedi Malaysia 2009 arahan Abdul Razak Mohaideen yang ditayangkan di pawagam Malaysia pada 29 Januari 2009. Filem ini dibintangi oleh Saiful Apek, Nabil Ahmad dan Erra Fazira. Filem ini juga turut bertanding pada Festival Filem Malaysia Ke-22 dan merupakan filem pertama di mana Erra Fazira membawa watak antagonis. Mula ditayangkan buat pertama kali di saluran perdana Astro Box Office Movie Tayangan Hebat pada bulan Jun 2009.

Sinopsis
Filem ini menceritakan rintangan-rintangan yang dihadapi Sifu dan Tongga sepanjang perjalanan mereka untuk menyelamatkan Mila seperti perjalanan mereka ke Bandar, lari daripada penjara, kelaparan dan akhirnya berjaya menyelamatkan Mila. 
Filem ini bermula dengan pemburuan Mama Tammy dan Izaq untuk mencari orang-orang Watson yang masih hidup. Izaq telah menculik Mila dengan menggunakan helikopter dan telah membawanya ke Bandar. Ketua iaitu ketua puak kepada keturunan Watson berasa sangat sedih apabila mengetahui yang Mila telah diculik. Kerana terlalu bersimpati dengan kesedihan yang dihadapi oleh ketua, Sifu dan kawan baiknya, Tongga berjanji akan menyelamatkan Mila. Sifu memiliki keistimewaan untuk berkomunikasi dengan dunia ghaib untuk mendapat panduan. Ini telah membantunya untuk meninggalkan hutan yang selamat untuk pergi tempat yang penuh dengan cabaran dan moden di Kuala Lumpur. Kerana tidak pernah keluar dari hutan, Sifu dan Tongga tidak pernah melihat kerusi, kereta, komputer, motor, tandas dan pelbagai alatan canggih yang telah tercipta pada zaman ini.
SIFU & TONGGA adalah sebuah filem yang sangat menarik yang akan menarik minat semua lapisan masyarakat.

Pelakon

Pelakon utama
 Saiful Apek sebagai Sifu
 Nabil Ahmad sebagai Tongga
 Fouziah Gous sebagai Mila 
 Erra Fazira sebagai Tammy 
 Azad Jasmin sebagai Izaq

Pelakon pembantu
 Piee sebagai Ketua Puak Watson
 Abdul Shukor Mohaideen sebagai Cif Inspektor
 Rozita Che Wan sebagai Pegawai Polis 1
 Along Cham sebagai Pegawai Polis 2 
 Jalaluddin Hassan sebagai Pengarah Hak Asasi Manusia

Penampilan khas
 Iqram Dinzly sebagai Ketua Mat Rempit
 Azwan Ali sebagai Mak Nyak ATM 
 Shamsul Ghau Ghau sebagai Penjual Barangan Elektrik
 Jaafar Onn sebagai Pelayan Kedai Makan 
 Adrea Abdullah sebagai Wartawan 
 Din Beramboi sebagai Penjual Pakaian 
 Ruminah Sidek sebagai Makcik Tua Eskalator
 Loo Mark Chin sebagai Tauke Kedai Pajak Gadai
 Nana Mahazan sebagai Pengacara Rancangan Pelik Tapi Benar
 Azhari Zain sebagai Penjahat 1
 Adi Putera sebagai Penjahat 2
 Wan Raja sebagai Orang Suruhan Tammy 2

Anugerah dan pencalonan
Festival Filem Malaysia Ke-22, 3 pencalonan
 Filem Komedi Terbaik
Pereka Kostum/Busana  Terbaik-Amandus
Pelakon  Harapan Lelaki -Nabil

Sambutan
Filem ini dikeluarkan pada 29 Januari 2009 dan mendapat sebanyak kutipan RM 2.57 juta.

Rujukan

Pautan luar
 

Filem Malaysia tahun 2009
Filem bahasa Melayu
Filem arahan A. Razak Mohaideen